ເຈົ້າໜ້າທີ່ ຂັ້ນສູງ ເກົາຫຼີເໜືອ ແລະຍີ່ປຸ່ນ ກຽມພົບປະກັນ ທີ່ ກຸງປັກກິ່ງ
ນັກການທູດລະດັບສູງ ຂອງເກົາຫລີ​ເໜືອ ​ແລະຍີີປຸ່ນ ຈະ​ເລີ້ມການເຈລະຈາ​ເ ປັນ​ເວລາ​ສອງ​ມື້ ທີ່​ກຸງ​ປັກ​ກິ່ງ ​ໃນ​ວັນ​ອາທິດ​ມື້​ອື່ນ​ນີ້.
ເກົາຫລີເໜືອ ແລະ ຍີີປຸ່ນ ມີກຳນົດທີ່ຈະເລີ້ມການເຈລະ ຈາເປັນເວລາສອງມື້ ທີ່ກຸງປັກກິ່ງ ໃນວັນອາທິດມື້ອື່ນນີ້ ຊຶ່ງເປັນການພົບປະຕິດຕໍ່ທາງການທູດລະດັບສູງເທື່ອ ທຳອິດ ລະຫວ່າງປະເທດທັງສອງ ໃນຮອບນຶ່ງປີກວ່າໆ ທີ່ຜ່ານມາ ບັນດາເຈົ້າໜ້າທີ່ ກ່າວວ່າ ບັນຫາປະຊາຊົນຊາວຍີ່ປຸ່ນ ທີ່ໄດ້ຖືກລັກພາໂຕໄປ ໃນຊຸມປີ 1970 ແລະ 1980 ໂດຍພວກນັກສືບເກົາຫລີເໜືອຈະເປັນຫົວຂໍ້ທີ່ສຳຄັນ ຢູ່ໃນການເຈລະຈາກັນ ບັນດາຜູ້ຕາງໜ້າຍີປຸ່ນທີ່ນຳພາໂດຍນັກການທູດຂອງກະຊວງການຕ່າງປະເທດ ທ່ານ Junichi Ihara ຈະຮຽກຮ້ອງໃຫ້ກຸງພຽງຢາງ ສືບສວນກ່ຽວກັບເລື້ອງ ການລັກພາໂຕ ດັ່ງກ່າວ ເອກອັກຄະລັດຖະທູດ ເກົາຫລີເໜືອ ທ່ານ Song II Ho ກ່າວໃນເວລາທ່ານ ເດີນທາງ ໄປເຖິງກຸງປັກກິ່ງ ໃນວັນເສົາມື້ນີ້ວ່າ ຍັງບໍ່ທັນມີການກຳນົດລາຍການປະຊຸມ ກັບກຸງ ໂຕກຽວເທື່ອ ເກົາຫລີເໜືອ ຍອມຮັບໃນປີ 2011 ວ່າ ໄດ້ລັກພາໂຕ ປະຊາຊົນຊາວຍີ່ປຸ່ນໄປ 13 ຄົນ ເພື່ອສິດສອນກ່ຽວກັບວັດທະນາທຳ ຍີ່ປຸ່ນໃຫ້ແກ່ພວກສອດແນມເຂົາເຈົ້າ ຫ້າຄົນໄດ້ ຖືກສົ່ງກັບຄືນໄປຍີ່ປຸ່ນ ແຕ່ເກົາຫລີເໜືອອ້າງວ່າ ສ່ວນທີ່ເຫລືອແປດຄົນນັ້ນ ໄດ້ເສຍ ຊີວິດໄປແລ້ວ